
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 221 

5 Νοεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ ’ ΑΡΙΘΜ. 189 

Καθορισμός και ανακατανομή αρμοδιοτήτων 
των Υπουργείων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 4 του ν. 1558/1985 «Κυβέρνηση και 
Κυβερνητικά Όργανα» (Α' 137). 

β) Των π.δ. 184/2009 «Σύσταση Υπουργείου Προστασίας 
του Πολίτη και καθορισμός των αρμοδιοτήτων του», (Α' 213), 
185/2009 «Ανασύσταση του Υπουργείου Οικονομικών, συγ¬ 
χώνευση του Υπουργείου Οικονομίας και Οικονομικών με τα 
Υπουργεία Ανάπτυξης και Εμπορικής Ναυτιλίας, Αιγαίου και 
Νησιωτικής Πολιτικής και μετονομασία του σε «Υπουργείο 
Οικονομίας, Ανταγωνιστικότητας και Ναυτιλίας», μετατροπή 
του Υπουργείου Μακεδονίας - Θράκης σε Γενική Γραμμα- 
τεία Μακεδονίας - Θράκης και υπαγωγή στο Υπουργείο 
Εσωτερικών της Γ ενικής Γ ραμματείας Μακεδονίας - Θρά¬ 
κης και της Γ ενικής Γ ραμματείας Αιγαίου και Νησιωτικής 
Πολιτικής», (Α' 213), 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (Α' 213). 

γ) Της απόφασης του Πρωθυπουργού με αριθμό 
2876/7.10.2009 «Αλλαγή τίτλου Υπουργείων», (Β' 2234). 

δ) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα (κωδικοποιητικό π.δ. 
63/2005, Α' 98). 

2. Το γεγονός ότι από την πράξη αυτή δεν προκαλείται 
δαπάνη σε βάρος του κρατικού προϋπολογισμού. 

3. Την υπ’ αριθμ. 282/2009 γνωμοδότηση του ΣτΕ, με 
πρόταση του Πρωθυπουργού, αποφασίζουμε: 

Άρθρο 1 

1. Με τις διατάξεις του παρόντος καθορίζονται και ανα¬ 
κατανέμονται αρμοδιότητες στον Πρωθυπουργό και τα 
Υπουργεία. 

2. Με την επιφύλαξη των διατάξεων των επόμενων άρθρων, 
τα Υπουργεία: α) Εσωτερικών, Αποκέντρωσης και Ηλεκτρονι¬ 
κής Διακυβέρνησης, β) Περιβάλλοντος, Ενέργειας και Κλιμα¬ 
τικής Αλλαγής, γ) Παιδείας, Δια Βίου Μάθησης και Θρησκευ¬ 
μάτων, δ)Υποδομών, Μεταφορών και Δικτύων, ε) Εργασίας 
και Κοινωνικής Ασφάλισης, στ) Δικαιοσύνης, Διαφάνειας και 
Ανθρωπίνων Δικαιωμάτων έχουν αντίστοιχα τις αρμοδιό¬ 
τητες των Υπουργείων: α) Εσωτερικών, β) Περιβάλλοντος, 


Χωροταξίας και Δημοσίων Έργων, γ) Εθνικής Παιδείας και 
Θρησκευμάτων, δ) Μεταφορών και Επικοινωνιών, ε) Απασχό¬ 
λησης και Κοινωνικής Προστασίας, στ) Δικαιοσύνης. 

3. Με την επιφύλαξη των ίδιων διατάξεων, το Υπουρ¬ 
γείο Οικονομικών έχει τις αρμοδιότητες που προβλέπο- 
νται στο άρθρο 1 παρ. 2 του π.δ. 185/2009, το Υπουργείο 
Οικονομίας, Ανταγωνιστικότητας και Ναυτιλίας τις αρ¬ 
μοδιότητες όπως καθορίζονται στα άρθρα 1 και 2 του 
ίδιου π.δ., το Υπουργείο Πολιτισμού και Τουρισμού τις 
αρμοδιότητες που καθορίζονται στο άρθρο 1 παρ. 4 του 
π.δ. 186/2009 και το Υπουργείο Προστασίας του Πολίτη 
τις αρμοδιότητες που προβλέπονται στο άρθρο 2 του 
π.δ. 184/2009. 

Άρθρο 2 

Από το Υπουργείο Εσωτερικών, Αποκέντρωσης και Ηλε¬ 
κτρονικής Διακυβέρνησης μεταφέρονται ως σύνολο αρμο¬ 
διοτήτων, υπηρεσιών, θέσεων και προσωπικού: 

α) Στο Υπουργείο Υποδομών, Μεταφορών και Δικτύων 
η Γενική Γραμματεία Αιγαίου και Νησιωτικής Πολιτικής 
(π.δ. 185/2009) με έδρα τη Μυτιλήνη, στην οποία υπάγονται 
οι αυτοτελείς υπηρεσίες, τα νομικά πρόσωπα και οι φορείς 
που εποπτεύονται από αυτή. 

β) Στο Υπουργείο Δικαιοσύνης, Διαφάνειας και Ανθρω¬ 
πίνων Δικαιωμάτων η Γ ενική Γ ραμματεία Ισότητας των 
Φύλων (άρθρο 52 π.δ. 63/2005, Α' 98). 

γ) Στο Υπουργείο Προστασίας του Πολίτη η Εθνική Υπη¬ 
ρεσία Πληροφοριών (ΕΥΠ) (άρθρο 1 ν. 3649/2008, Α' 39), η 
οποία έχει υπαχθεί στον Υπουργό Εσωτερικών, Αποκέντρω¬ 
σης και Ηλεκτρονικής Διακυβέρνησης με την από 13 Οκτω¬ 
βρίου 2009 Πράξη Νομοθετικού Περιεχομένου (Α' 215). 

Άρθρο 3 

1. Με την επιφύλαξη της επόμενης παραγράφου, μεταφέ- 
ρονται στον Πρωθυπουργό από το Υπουργείο Εσωτερικών, 
Αποκέντρωσης και Ηλεκτρονικής Διακυβέρνησης ως σύνο¬ 
λο αρμοδιοτήτων, θέσεων και προσωπικού οι ακόλουθες 
υπηρεσίες, καθώς και η εποπτεία των νομικών προσώπων 
και φορέων που υπάγονται σε αυτές, η Γ ενική Γ ραμματεία 
Ενημέρωσης και η Γ ενική Γ ραμματεία Επικοινωνίας (πρώτο 
εδάφιο, παρ. 1 άρθρου 2 του ν. 3242/2004, Α' 102), όπως το 
εδάφιο αυτό αντικαταστάθηκε με την παρ. 1 του άρθρου 
44 του ν. 3734/2009 Α' 8. 

2. Με την επιφύλαξη της επόμενης παραγράφου παραμένουν 
στο Υπουργείο Εσωτερικών, Αποκέντρωσης και Ηλεκτρονικής 
Διακυβέρνησης: α) η Διεύθυνση εποπτείας Μ.Μ.Ε. της Γ ενικής 
Γ ραμματείας Επικοινωνίας και οι αρμοδιότητές της, β) η επο- 

πτεία του Ινστιτούτου Οπτικοακουστικών Μέσων (άρθρο 1 του 
π.δ. 172/1994 Α' 108, άρθρο 1 του ν. 1730/1987 Α' 145) 

3. Στο Υπουργείο Πολιτισμού και Τουρισμού και ειδικό¬ 
τερα στη Γενική Διεύθυνση Σύγχρονου Πολιτισμού του 
Υπουργείου αυτού μεταφέρονται οι εξής αρμοδιότητες: 
α) από τη Διεύθυνση εποπτείας Μ.Μ.Ε ί) η εποπτεία του 
Αθηναϊκού - Μακεδονικού Πρακτορείου Ειδήσεων (ΑΠΕ - 
ΜΠΕ ΑΕ) (άρθρο 13 ν. 3444/2006 Α' 46) ϋ) η εποπτεία των 
κρατικών ΜΜΕ (άρθρο 9 π.δ. 258/1993 Α' 112) β), η εποπτεία 
του Εθνικού Οπτικοακουστικού Αρχείου (ν. 3444/2006). 

Άρθρο 4 

1. Αποτελούν υπηρεσίες του Υπουργείου Οικονομίας, 
Ανταγωνιστικότητας και Ναυτιλίας, στο οποίο ανήκουν ως 
σύνολο αρμοδιοτήτων, θέσεων και προσωπικού, οι ακό¬ 
λουθες υπηρεσίες του τέως Υπουργείου Οικονομίας και 
Οικονομικών: 

α) Η Γενική Γραμματεία Επενδύσεων και Ανάπτυξης (άρ¬ 
θρο 52 π.δ. 63/2005) 
β) Οι Ειδικές Γραμματείες: 

αα) Συμπράξεων Δημόσιου-Ιδιωτικού Τομέα (άρθρο 4 
παρ. 1 ν. 3389/2005, Α' 232) 

ββ) Ψηφιακού Σχεδιασμού (υπ’ αριθμ. 41637/ΔΙΟ 769 Β' 
1502/8.12.2000 κοινή υπουργική απόφαση) 
γ) Η Γενική Διεύθυνση Διεθνούς Οικονομικής Πολιτικής 
[π.δ. 18/2006 Α' 15/7.2.2006, με την επιφύλαξη της παρα¬ 
γράφου 2 (β) του άρθρου αυτού], 
δ) Η Γ ενική Διεύθυνση Διοικητικής Υποστήριξης (άρθρο 
2 π.δ. 178/2000, Α' 165). 

Ως τη συγκρότηση αντίστοιχης υπηρεσίας στο Υπουρ¬ 
γείο Οικονομικών η Γ ενική διεύθυνση Διοικητικής Υποστή¬ 
ριξης εξυπηρετεί και τα δύο Υπουργεία, 
ε) Η Διεύθυνση Παλλαϊκής Άμυνας - Πολιτικής Σχεδίασης 
Εκτάκτου Ανάγκης (άρθρο 2 π.δ. 178/2000). 

στ) Τ ο Αυτοτελές Γ ραφείο Νομικών θεμάτων Ευρωπαϊκής 
Ένωσης (άρθρο 2 π.δ. 178/2000). Ως τη συγκρότηση αντί¬ 
στοιχου γραφείου στο Υπουργείο Οικονομικών το γραφείο 
αυτό εξυπηρετεί και τα δύο Υπουργεία. 

ζ) Το Αυτοτελές Γραφείο Τύπου και Δημοσίων Σχέσεων 
(άρθρο 2 π.δ. 178/2000). 

η) Το Αυτοτελές Γραφείο Κοινοβουλευτικού Ελέγχου 
(άρθρο 2 π.δ. 178/2000). 

θ) Το Αυτοτελές Γραφείο Επιθεώρησης (άρθρο 2 π.δ. 
178/2000). 

ι) Το γραφείο Οικονομικού Συμβούλου στη Μόνιμη Ελ¬ 
ληνική Αντιπροσωπεία στους Διεθνείς Οργανισμούς στη 
Γενεύη (άρθρο 2 π.δ. 178/2000). 

κ) Στο Υπουργείο Οικονομίας, Ανταγωνιστικότητας και 
Ναυτιλίας ανήκει επίσης η εποπτεία: του Οικονομικού Επι¬ 
μελητηρίου της Ελλάδος (άρθρο 2 II β π.δ. 178/2000), του 
Ελληνικού Κέντρου Επενδύσεων (ΙηνοεΙ ίπ Ογθθοο Αροπογ) 
(άρθρο πρώτο παρ. 2 ν. 2372/1996 Α' 29), του Ελληνικού 
Οργανισμού Εξωτερικού Εμπορίου (ΟΠΕ) ΑΕ (άρθρο 2 II 
γ π.δ. 178/2000), του Κέντρου Διεθνούς και Ευρωπαϊκού 
Οικονομικού Δικαίου (ΚΔΕΟΔ) (άρθρο 1 παρ. 3 ν. 717/1977 
Α' 297), του Κέντρου Προγραμματισμού και Οικονομικών 
Ερευνών (Κ.Ε.Π.Ε) (άρθρο 18 παρ. 3 ν. 2579/1998 Α' 31), της 
Μονάδας Οργάνωσης της Διαχείρισης του ΚΠΣ (Μ.Ο.Α.Ε) 
(άρθρο 33 ν. 3614/2007 Α' 267), του Οργανισμού Ασφάλι¬ 
σης Εξαγωγικών Πιστώσεων (Ο.Α.Ε.Π) (άρθρο 1 παρ. 2 ν. 
1796/1988, Α' 152, Ει/6581/20.11.1990 Β 758) του Ελληνικού 
Παρατηρητηρίου για την Κοινωνία της Πληροφορίας (άρθρο 
1 παρ. 1 ν.3059/2002 Α' 241, άρθρο 32 παρ. 3 ν. 3614/2007 Α' 
267), του Ταμείου Ανάπτυξης Νέας Οικονομίας (ΤΑ.ΝΕ.Ο) ΑΕ 
(άρθρο 28 ν. 2843/2000, άρθρο 8 ν. 2992/2002, άρθρο 26 (4) 
ν. 3091/2002, άρθρο 84 (3) ν. 3606/2007), της Διεθνούς'Εκθε- 


σης Θεσσαλονίκης (ΔΕΘ), της ΗΕΙΕΧΡΟ ΑΕ, των: Ψηφιακές 
ενισχύσεις (ΨΗΦΕΝ ΑΕ), (139/ΥΟΟΔΔ/2.4.2008 του Κέντρου 
Διάδοσης Επιστημών και Μουσείου Τεχνολογίας (άρθρο 
8 παρ. 3 ν. 3513/2006 Α' 265), του Οργανισμού Ανάπτυξης 
Δυτικής Κρήτης (ΟΑΔΥΚ) (άρθρο 5 ν. 3752/2009 Α' 40) και 
του Οργανισμού Ανάπτυξης Ανατολικής Κρήτης (ΟΑΝΑΝ) 
(ν. 3752/2009 Α' 40). 

λ) Το Υπουργείο Οικονομίας, Ανταγωνιστικότητας και 
Ναυτιλίας ασκεί αποκλειστικά ως μόνο αρμόδιο Υπουργείο 
την προβλεπόμενη στο άρθρο 3 παρ. 2 ν. 3489/2006 (Α' 
205) αρμοδιότητα αναφορικά με την Αλεξάνδρεια Ζώνη 
Καινοτομίας ΑΕ. 

2. Αποτελούν υπηρεσίες του Υπουργείου των Οικονομι¬ 
κών οι ακόλουθες υπηρεσίες του τέως Υπουργείου Οικο¬ 
νομίας και Οικονομικών: 

α) Η Γ ενική Διεύθυνση Οικονομικής Πολιτικής (άρθρο 6 
π.δ. 178/2000 Α' 165) 

β) Προσωρινά και έως τη συγκρότηση δικών του υπη¬ 
ρεσιών: 

αα) το Τμήμα Διεθνών Οικονομικών Οργανισμών της 
Διεύθυνσης Διεθνών Οικονομικών Οργανισμών της Γ ενικής 
Διεύθυνσης Διεθνούς Οικονομικής Πολιτικής (άρθρο 4 παρ. 
2 του π.δ. 18/2006, Α' 15) κατά το μέρος που παρακολουθεί 
τη δραστηριότητα 

- του Οργανισμού Οικονομικής Συνεργασίας και Ανά¬ 
πτυξης (ΟΟΣΑ) 

- του ΡΑΤΡ ως προς τη δραστηριότητα καταπολέμησης 
του ξεπλύματος παράνομου χρήματος και την παρακολού¬ 
θηση πολιτικών σε θέματα ενδιαφέροντος του Υπουργείου 
Οικονομικών. 

ββ) Το Τμήμα Διεθνών Χρηματοδοτικών Οργανισμών της 
Διεύθυνσης Διεθνών Οικονομικών Οργανισμών κατά το 
μέρος που παρακολουθεί τη δραστηριότητα: 

- Του Διεθνούς Νομισματικού Ταμείου (ΙΡΜ) και 

- Του Διεθνούς Οργανισμού Χρηματοδότησης (ΙΡΟ). 

γ) Η Ειδική Γραμματεία Αποκρατικοποιήσεων (άρθρο 3 
παρ. 4 ν. 3049/2002, Α' 212) 

δ) Η Ειδική Γ ραμματεία Δημόσιων Επιχειρήσεων και Ορ¬ 
γανισμών (άρθρο 11 ν. 3429/2005, Α' 314). 

ε) Η Γ ενική Γ ραμματεία της Εθνικής Στατιστικής Υπηρε¬ 
σίας της Ελλάδος (άρθρο 1 π.δ. 224/1986, Α' 107). 

στ) Το Συμβούλιο Οικονομικών Εμπειρογνωμόνων (άρθρο 
5 του ν. 1682/1987 Α' 14). 

ζ) Στην εποπτεία του Υπουργείου Οικονομικών υπάγο¬ 
νται: 

Η Επιτροπή Κεφαλαιαγοράς (άρθρο 76 ν. 1969/1991, Α' 
167), η Επιτροπή Λογιστικής Τυποποίησης και Ελέγχων 
(ΕΛΤΕ) (ν. 3148/2003, Α' 136), το Σώμα Ορκωτών Εκτιμητών 
(άρθρο 15 παρ. 9 ν. 820/1978 Α' 174), το Ταμείο Εγγύη¬ 
σης Καταθέσεων και Επενδύσεων (ΤΕΚΕ) (άρθρο 2 παρ. 
1 ν. 3746/2009, Α' 27, άρθρο 2 π.δ. 178/2000), το Ειδικό 
Ταμείο Αντιμετώπισης Εκτάκτων Αναγκών (άρθρο πρώτο 
ν. 3624/2007, Α' 289, άρθρο 2 παρ. 1 ΠΝΠ από 29.8.2007, Α' 
205), η Οικονομική και Κοινωνική Επιτροπή (άρθρο 2,11, ιγ, 
π.δ. 178/2000, άρθρα 3 παρ. 9 ν. 2232/1994, Α' 140) και το 
Χρηματιστήριο Αξιών Αθηνών (άρθρα 2 παρ. 2 ν. 2324/1995 
Α' 146, άρθρο 2, II. ι. π.δ. 178/2000). 

3. Ως τη συγκρότηση των υπηρεσιακών και πειθαρχικών 
συμβουλίων του Υπουργείου Οικονομικών προσωπικό του 
που προέρχεται από υπηρεσίες του τέως Υπουργείου Οι¬ 
κονομίας και Οικονομικών και σύμφωνα με το παρόν απο¬ 
τελούν υπηρεσίες του Υπουργείου Οικονομικών υπάγεται 
στα υπηρεσιακά και πειθαρχικά συμβούλια του Υπουργείου 
Οικονομίας, Ανταγωνιστικότητας και Ναυτιλίας. 

4. Στο Υπουργείο Οικονομίας, Ανταγωνιστικότητας και 
Ναυτιλίας μεταφέρεται από το Υπουργείο Προστασίας 

του Πολίτη, ως σύνολο υπηρεσιών, αρμοδιοτήτων, θέσεων 
και προσωπικού: 

α) Η Γενική Γραμματεία Λιμένων και Λιμενικής Πολιτικής 
(άρθρο 1 (β) και (ββ) π.δ. 184/2009), η οποία συγχωνεύεται με 
τις ακόλουθες υπηρεσίες του τέως Υπουργείου Εμπορικής 
Ναυτιλίας, Αιγαίου και Νησιωτικής Πολιτικής και αποτελεί 
τη Γ ενική Γ ραμματεία Ναυτιλιακής Πολιτικής: 

αα) Το Τμήμα Μελετών και Προγραμματισμού και το Τμή¬ 
μα Διεθνούς Συνεργασίας σε Θέματα Θαλασσίου Περιβάλ¬ 
λοντος της Διεύθυνσης Προστασίας Θαλασσίου Περιβάλλο¬ 
ντος του Κλάδου Β' (άρθρο 17 π.δ. 242/1999, Α' 201). 

ββ) Το Τμήμα Θαλασσίου Τουρισμού της Διεύθυνσης Θαλασ¬ 
σίων Συγκοινωνιών του Κλάδου Γ' (άρθρο 22 π.δ. 242/1999) 
γγ) Τη Διεύθυνση Ναυτικής Εργασίας του Κλάδου Γ' 
(άρθρο 24 π.δ. 242/1999) 

δδ) Τη Διεύθυνση Εκπαίδευσης Ναυτικών του Κλάδου Γ' 
(άρθρο 25 π.δ. 242/1999) 

εε) Τη Διεύθυνση Ναυτιλιακής Πολιτικής και Ανάπτυξης 
του Κλάδου Γ' (άρθρο 19 π.δ. 242/1999) 
στστ) Τη Διεύθυνση Ελέγχου Διαχείρισης της Ασφάλει¬ 
ας Πλοίων και Λιμενικών Εγκαταστάσεων του Κλάδου Γ' 
(άρθρο 25 Α π.δ. 26/2004 Α' 23) 
ζζ) Τον Κλάδο Δ' (άρθρο 26 π.δ. 242/1999) 
ηη) Τη Γενική Διεύθυνση Διοικητικής Υποστήριξης (άρθρο 
34 π.δ. 242/1999). 

θθ) Τη Διεύθυνση Θαλασσίων Κρατικών Μεταφορών 
(άρθρο 40 π.δ. 242/1999). 

ιι) Τη Διεύθυνση Πολιτικής Σχεδίασης Άμυνας Έκτακτης 
Ανάγκης (άρθρο 39 π.δ. 242/1999). 

κκ) Το Γ ραφείο Τύπου και Δημοσίων Σχέσεων (άρθρο 41 
π.δ. 242/1999) (γραφείο Επικοινωνίας και Μέσων Μαζικής 
Ενημέρωσης - γραφείο Εθιμοτυπίας, Δημοσίων Σχέσεων, 
πολιτιστικών θεμάτων και εκδηλώσεων). 

λλ) Το Γραφείο Κοινοβουλευτικού Ελέγχου (άρθρο 42 
π.δ. 242/1999). 

μμ) Το Γραφείο Εσωτερικών Υποθέσεων (άρθρο 49 
ν. 2935/2001, Α' 162). Η αρμοδιότητα του γραφείου αυτού ως 
προς το προσωπικό του Λιμενικού Σώματος όλων των βαθ¬ 
μών μεταφέρεται στο Υπουργείο Προστασίας Του Πολίτη. 

Στη Γ ενική Γ ραμματεία Ναυτιλιακής Πολιτικής υπάγονται 
οι Σχολές Εμπορικού Ναυτικού και οι Πλοηγικοί Σταθμοί, 
καθώς και οι Περιφερειακοί Σταθμοί Καταπολέμησης Ρύ¬ 
πανσης (ΠΣΚΡ) και οι Υπηρεσίες Ναυτικών Ακολούθων στις 
πρεσβευτικές και προξενικές αρχές (άρθρο 1 π.δ. 115/2009, 
Α' 149) και η αρμοδιότητα εποπτείας σύμφωνα με τις ισχύ- 
ουσες διατάξεις των εξής φορέων: 

1) Του Ναυτικού Απομαχικού Ταμείου (Ν.Α.Τ.) (άρθρο 2 παρ. 
1, ν. 3170/1955 Α 76, άρθρο 1 παρ. 1 π.δ. 362/1997, Α' 240). 

2) Του Οίκου Ναύτου (Ο.Ν.) (άρθρο 1 π.δ. 193/2002 Α' 177, 
άρθρο 1 παρ. 5 π.δ. 362/1997, Α' 240). 

3) Του Ναυτικού Επιμελητηρίου Ελλάδος (Ν.Ε.Ε.) (άρθρο 
14 παρ. 1 ν.δ. 644/1948 Α' 110, άρθρο 1 παρ. 10 π.δ. 362/1997, 
Α' 240). 

4) Του Γ ραφείου Ευρέσεως Ναυτικής Εργασίας (Γ.Ε.Ν.Ε.) 
(άρθρο 2 ν.192/1936 Α' 438, άρθρο 1 παρ. 9 π.δ. 362/1997). 

5) Του Ταμείου Επικουρικής Ασφάλισης Προσωπικού 
Ιδρυμάτων Εμπορικού Ναυτικού (Τ.Ε.Α.Π.Ι.Ε.Ν.) (άρθρο 1 παρ. 
1 ν. 619/1977 Α' 171, άρθρο 1 παρ. 4 π.δ. 362/1997). 

6) Του Ταμείου Προνοίας Κατωτέρων Πληρωμάτων Εμπο¬ 
ρικού Ναυτικού (Τ.Π.Κ.Π.Ε.Ν.) (άρθρο 1 παρ.2 ν.δ 3737/1957 
Α' 168, άρθρο 1 παρ. 3 π.δ. 362/1997). 

7) Του Ταμείου Προνοίας Αξιωματικών Εμπορικού Ναυτι¬ 
κού (Τ.Π.Α.Ε.Ν.) (άρθρο 1 παρ. 2 ν.δ. 3736/1957 Α' 168, άρθρο 
1 παρ. 2 π.δ. 362/1997). 

8) Του Ειδικού Λογαριασμού Οικογενειακών Επιδομάτων 
Ναυτικών (Ε.Λ.Ο.Ε.Ν.) (άρθρο 1 παρ.1 του π.δ. 213/1983 Α' 77, 
άρθρο 1 παρ.6 π.δ. 362/1997). 


9) Των Λιμενικών Ταμείων (άρθρο 2 ν. 2932/2001, Α' 145, 
άρθρο 1 παρ. 1 π.δ. 362/1997). 

10) Της Εστίας Ναυτικών (άρθρο 5 π.δ. 213/1983, Α77) 

11) Του Ινστιτούτου Ιστορίας Εμπορικής Ναυτιλίας (άρθρο 
32 παρ.1 ν. 2638/1998 Α' 204) 

12) Της «ΠΟΣΕΙΔΩΝ» Ινστιτούτο Ναυτικής Κατάρτισης 
Α.Ε. (άρθρο 1 παρ. 2 ν. 3490/2006 Α' 206). 

β) Από τη Διεύθυνση Ασφαλείας Ναυσιπλοΐας του Υπουρ¬ 
γείου Προστασίας Του Πολίτη (άρθρο 21 π.δ. 242/1999) τα 
Τμήματα Διεθνούς Συνεργασίας σε θέματα Ασφάλειας 
Ναυσιπλοΐας και Ηλεκτρονικών και Τηλεπικοινωνιακών 
Μέσων και Συστημάτων Θαλάσσιας Κυκλοφορίας σε ό,τι 
αφορά τη συμμετοχή στο έργο των διεθνών οργανισμών 
για τα συστήματα ασφάλειας και τα τηλεπικοινωνιακά θέ¬ 
ματα, τμήματα τα οποία αποτελούν υπηρεσίες της Γενικής 
Γραμματείας Ναυτιλιακής Πολιτικής εωσότου συσταθούν 
σχετικές υπηρεσίες της Γ ραμματείας αυτής. 

γ) Στη Γενική Γραμματεία Ναυτιλιακής Πολιτικής λει¬ 
τουργούν σύμφωνα με τις ισχύουσες διατάξεις τα ακό¬ 
λουθα γραφεία: 

αα) Το Γ ραφείο Νομικού Συμβούλου του Κράτους (άρθρο 
2 παρ. 5 π.δ. 242/1999). 

ββ) Το Γραφείο Παρέδρου του Ελεγκτικού Συνεδρίου 
(άρθρο 2 παρ. 5 π.δ. 242/1999). 

γγ) Η Υπηρεσία Δημοσιονομικού Ελέγχου (άρθρο 2 παρ. 
5 π.δ. 242/1999). 

Ως τη λειτουργία αντίστοιχων γραφείων στη συγκροτού¬ 
μενη κατά το άρθρο 5 του παρόντος Γ ενική Γ ραμματεία 
Ασφάλειας - Ναυσιπλοΐας τα γραφεία αυτά εξυπηρετούν 
και τις ανάγκες της Γ ενικής Γ ραμματείας αυτής. 

Άρθρο 5 

Με την επιφύλαξη των περιπτώσεων α και β της παρα¬ 
γράφου 4 του άρθρου 4 του παρόντος οι μεταφερθείσες 
με το π.δ. 184/2009 από το Υπουργείο Εμπορικής Ναυτι¬ 
λίας, Αιγαίου και Νησιωτικής Πολιτικής στο Υπουργείο 
Προστασίας του Πολίτη υπηρεσίες, συγκροτούνται ως σύ¬ 
νολο αρμοδιοτήτων θέσεων και προσωπικού στη Γενική 
Γ ραμματεία Ασφάλειας - Ναυσιπλοΐας, στην αρμοδιότητα 
της οποίας ανήκει και η άσκηση εποπτείας του Ταμείου 
Αρωγής Λιμενικού Σώματος (ΤΑΛΣ). 

Άρθρο 6 

Υπουργείο Περιβάλλοντος Ενέργειας 
και Κλιματικής Αλλαγής; 

1. Στο Υπουργείο Περιβάλλοντος, Ενέργειας και Κλιμα¬ 
τικής Αλλαγής μεταφέρονται ως σύνολο αρμοδιοτήτων, 
θέσεων και προσωπικού: 

α) Από το Υπουργείο Οικονομίας, Ανταγωνιστικότητας 
και Ναυτιλίας: 

αα) Ως Γ ενική Γ ραμματεία Ενέργειας και Κλιματικής 
Αλλαγής, οι ακόλουθες υπηρεσίες του τέως Υπουργείου 
Ανάπτυξης: 

- Η Γ ενική Διεύθυνση Ενέργειας (άρθρο 1 π.δ. 341/1990, 
Α' 135) 

- Η Γενική Διεύθυνση Φυσικού Πλούτου (άρθρο 1 π.δ. 
341/1990, Α' 135). 

- Η Γενική Διεύθυνση Διοικητικής Υποστήριξης Υπηρε¬ 
σιών (άρθρο 1 π.δ. 341/1990 Α' 135) με τις κεντρικές και 
περιφερειακές τους υπηρεσίες, 

ββ) Η Ειδική Γ ραμματεία Διεθνούς Ενεργειακής Πολιτικής, 
κοινή υπουργική απόφαση υπ’ αριθμ. Δ13/5115/29.2.2008, 
Β'383. 

γγ) Η Ειδική Υπηρεσία Συντονισμού και Εφαρμογής τους 
τέως Υπουργείου Ανάπτυξης στους τομείς της Ενέργειας 
του Φυσικού Πλούτου και της Μεταποίησης και των συνο¬ 
δευτικών προς αυτή υπηρεσιών (κοινή υπουργική απόφαση 
υπ’ αριθμ. Δ13/Φ 7.11/18797/29.7.2008 Β' 1540). 

Στις αρμοδιότητες των μεταφερόμενων υπηρεσιών πε¬ 
ριλαμβάνεται και η εποπτεία των νομικών προσώπων και 
Φορέων που υπάγονται σε αυτές στα οποία περιλαμβάνε¬ 
ται και το Κέντρο Ανανεώσιμων Πηγών Ενέργειας (ΚΑΠΕ) 
(άρθρο 1 π.δ. 375/1987, όπως το άρθρο αυτό αντικαταστά- 
θηκε με το άρθρο 30 ν. 3734/2009, Α' 98). 

β) Από το Υπουργείο Αγροτικής Ανάπτυξης και Τροφίμων: 

Ως Γενική Γραμματεία Περιβάλλοντος και Φυσικών Πό¬ 
ρων, η Γενική Διεύθυνση Ανάπτυξης και Προστασίας Δα¬ 
σών και Φυσικού Περιβάλλοντος (άρθρο 1 π.δ. 352/1991, Α' 
124 και 1 της παρ. 2, π.δ. 228/2002, Α' 208). 

2. Από το Υπουργείο Περιβάλλοντος, Ενέργειας και Κλι¬ 
ματικής Αλλαγής μεταφέρονται ως σύνολο αρμοδιοτήτων 
υπηρεσιών και προσωπικού στο Υπουργείο Υποδομών, Με¬ 
ταφορών και Δικτύων οι Γ ενικές Γ ραμματείες α) Δημοσίων 
Έργων π.δ. 69/1988, Α' 28, π.δ. 63/2005, Α' 98, άρθρο 52 (στ), 
(αα), β) Συγχρηματοδοτούμενων Δημοσίων Έργων (π.δ. 
166/1996, Α' 125, π.δ. 63/2005, άρθρο 52 (στ), (ββ), καθώς 
επίσης και η εποπτεία των νομικών προσώπων και φορέων 
που υπάγονται σε αυτές. 

Άρθρο 7 

Υπουργείο Υποδομών, Μεταφορών και Δικτύων 

1. Στο Υπουργείο Υποδομών, Μεταφορών και Δικτύων 
μεταφέρεται η εποπτεία: 

α. Από το Υπουργείο Παιδείας, Δια Βίου Μάθησης και 
Θρησκευμάτων: Του «Οργανισμού Σχολικών Κτηρίων ΑΕ» 
(π.δ. 414/1998, Α' 291). 

β. Από το Υπουργείο Εργασίας και Κοινωνικής Ασφάλι¬ 
σης: του ΟΕΚ (ν.δ. 2963/1954, Α' 195). 

γ. Από το Υπουργείο Υγείας και Κοινωνικής Αλληλεγγύ¬ 
ης: της «Δημόσιας Επιχείρησης Ανέγερσης Νοσηλευτικών 
Μονάδων ΑΕ (ΔΕΠΑΝΟΜ)» (π.δ. 312/1999, Α' 289). 

δ. Από το Υπουργείο Δικαιοσύνης, Διαφάνειας και Αν¬ 
θρωπίνων Δικαιωμάτων: της «Θέμις Κατασκευαστική ΑΕ» 
(ν. 2408/1996, Α' 104). 

2. Ειδικές διατάξεις της κείμενης νομοθεσίας, οι οποίες 
προβλέπουν αρμοδιότητα, γνωμοδοτική ή αποφασιστική, 
άλλων Υπουργείων στη λειτουργία και στην άσκηση των 
αρμοδιοτήτων των νομικών προσώπων της προηγούμενης 
παραγράφου και με τις οποίες ρυθμίζονται θέματα της 
λειτουργίας τους, δεν θίγονται. 

Άρθρο 8 

Υπουργείο Παιδείας, Δια Βίου Μάθησης 
και Θρησκευμάτων 

1. Στο Υπουργείο Παιδείας, Δια Βίου Μάθησης και Θρη¬ 
σκευμάτων μεταφέρονται, ως σύνολο αρμοδιοτήτων 
θέσεων και προσωπικού και συγκροτούνται σε Γενικές 
Γραμματείες, ειδικότερα δε στη Γενική ΓραμματείαΈρευ- 
νας και Τεχνολογίας και στη Γενική Γραμματεία Δια Βίου 
Μάθησης, αντίστοιχα, οι ακόλουθες υπηρεσίες: α) από το 
Υπουργείο Οικονομίας, Ανταγωνιστικότητας και Ναυτιλίας 
η Γενική Γραμματεία Έρευνας και Τεχνολογίας του τέως 
Υπουργείου Ανάπτυξης (άρθρο 52 π.δ. 63/2005), καθώς 
και η εποπτεία των νομικών προσώπων και φορέων που 
εποπτεύονταν από αυτήν, β) από τα Υπουργεία Οικονομίας, 
Ανταγωνιστικότητας και Ναυτιλίας, Υγείας και Κοινωνικής 
Αλληλεγγύης και Εργασίας και Κοινωνικής Ασφάλισης οι 
υπηρεσίες και η αρμοδιότητα εισήγησης, σχεδιασμού και 
εκτέλεσης πολιτικών και προγραμμάτων αρχικής επαγγελ¬ 
ματικής κατάρτισης, καθώς και η αρμοδιότητα εποπτείας 
των λειτουργιών του Εθνικού Συστήματος Σύνδεσης της 
Επαγγελματικής Εκπαίδευσης και Κατάρτισης με την Απα¬ 
σχόληση (άρθρο 7 παρ. 3 του ν. 3191/2003, Α' 258), από 
το δε Υπουργείο Εργασίας και Κοινωνικής Ασφάλισης οι 
υπηρεσίες και η αρμοδιότητα εισήγησης, σχεδιασμού και 


εκτέλεσης πολιτικών και προγραμμάτων συνεχιζόμενης 
επαγγελματικής κατάρτισης της Γενικής Γραμματείας 
Διαχείρισης Κοινοτικών και άλλων Πόρων (άρθρο 52 π.δ. 
63/2005, Α' 98). 

2. Στο Υπουργείο Παιδείας, Δια Βίου Μάθησης και Θρη¬ 
σκευμάτων ανήκει η εποπτεία: 

α) της Εθνικής Επιτροπής Δια Βίου Μάθησης Ε.Ε.Δ.Β.Μ 
(ν. 3369/2005, Α' 171) και ο συντονισμός της δράσης της 
κατά το μέρος που συνδέεται με το Εθνικό Σύστημα Σύνδε¬ 
σης της Επαγγελματικής Εκπαίδευσης και Κατάρτισης με 
την Απασχόληση (Ε.Σ.Σ.Ε.Ε.ΚΑ), με σκοπό την εξασφάλιση 
της εύρυθμης και συνεκτικής λειτουργίας του συνόλου των 
φορέων δράσεων και πολιτικών της δια βίου μάθησης, 

β) του ΕΚΕΠΙΣ (ν. 2469/1997, Α' 38). 

Άρθρο 9 

Ως τη συγκρότηση ενιαίων υπηρεσιακών και πειθαρχι¬ 
κών συμβουλίων στα Υπουργεία στα οποία μεταφέρεται 
το προσωπικό των μεταφερόμενων με το παρόν υπηρεσιών 
εξακολουθεί να υπάγεται στα υπηρεσιακά και πειθαρχικά 
συμβούλια που υπαγόταν κατά την έκδοση του παρόντος. 

Άρθρο 10 

Όργανα και Αρχές του Λιμενικού Σώματος, στα οποία πε¬ 
ριλαμβάνονται τα Λιμεναρχεία και οι Ναυτιλιακοί Ακόλου¬ 
θοι που ασκούν αρμοδιότητες οι οποίες έχουν μεταφερθεί 
ή μεταφέρονται με το παρόν στα Υπουργεία Οικονομίας, 
Ανταγωνιστικότητας και Ναυτιλίας και Προστασίας του 
Πολίτη, δρουν εφεξής κατά το μέρος αυτό ως όργανα των 
Υπουργείων αυτών. Η υπηρεσιακή εξέλιξη του προσωπικού 
του Λιμενικού Σώματος, το οποίο υπηρετεί στις υπηρεσί¬ 
ες του πρώην Υπουργείου Εμπορικής Ναυτιλίας, Αιγαίου 
και Νησιωτικής Πολιτικής που μεταφέρονται με το παρόν 
ή έχουν μεταφερθεί στα Υπουργεία του προηγούμενου 
εδαφίου, διέπεται από τους κανόνες που ισχύουν για το 
Λιμενικό Σώμα, η δε πειθαρχική εξουσία στο προσωπικό 
αυτό ασκείται από τα αρμόδια όργανα, ατομικά ή συλλο¬ 
γικά, του Λιμενικού Σώματος. 

Άρθρο 11 

Οι αρμοδιότητες όλων των Υπουργών, όπως προσδιορί¬ 
ζονται από την ισχύουσα νομοθεσία, ανακατανέμονται αντί¬ 
στοιχα προς το περιεχόμενό τους σύμφωνα με τις διατάξεις 
των προηγούμενων άρθρων του διατάγματος αυτού. 

Άρθρο 12 

Όπου στην κείμενη νομοθεσία αναφέρεται Υπουργός 
του οποίου η αρμοδιότητα μεταφέρεται με τις διατάξεις 
του παρόντος, νοείται εφεξής ο Υπουργός στον οποίο 
μεταφέρεται η σχετική αρμοδιότητα. 

Άρθρο 13 

Οι δαπάνες λειτουργίας των υπηρεσιών που μεταφέ- 
ρονται με τις διατάξεις του παρόντος βαρύνουν ως τις 
31.12.2009 τους προϋπολογισμούς των Υπουργείων από τα 
οποία μεταφέρονται. 

Άρθρο 14 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 5 Νοεμβρίου 2009 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

